stanford-oval/wikipedia huggingface dataset:
הדיוויזיה ה-268 (ורמאכט)
הערות שוליים

| גרמניה הנאצית דיוויזיות הוורמאכט ורמאכט |
| --- | --- | --- |
| דיוויזיות חי"ר | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 38 • 39 • 44 • 45 • 46 • 47 • 48 • 49 • 50 • 52 • 56 • 57 • 58 • 59 • 60 • 61 • 62 • 64 • 65 • 68 • 71 • 72 • 73 • 75 • 76 • 78 • 79 • 81 • 82 • 83 • 84 • 85 • 86 • 87 • 88 • 89 • 90 • 91 • 92 • 93 • 94 • 95 • 96 • 97 • 98 • 99 • 100 • 101 • 102 • 111 • 112 • 113 • 121 • 122 • 123 • 125 • 126 • 129 • 131 • 132 • 134 • 137 • 141 • 148 • מילואים 148 • 151 • 153 • מילואים 153 • 157 • 158 • 161 • 162 • טורקסטנית 162 • 163 • 164 • 167 • 168 • 169 • 170 • 176 • 177 • 179 • 180 • 182 • 183 • 187 • 189 • 193 • 196 • 197 • 198 • 203 • 205 • 206 • 207 • 208 • 209 • 211 • 212 • 213 • 214 • 215 • 216 • 217 • 218 • 221 • 223 • 225 • 227 • 228 • 232 • 239 • 240 • 242 • 243 • 244 • 246 • 250 • 251 • 252 • 253 • 254 • 255 • 256 • 257 • 258 • 260 • 262 • 263 • 267 • 268 • 269 • 272 • 275 • 276 • 277 • 282 • 286 • 290 • 291 • 292 • 293 • 294 • 295 • 296 • 297 • 298 • 299 • 300 • 301 • 302 • 303 • 305 • 306 • 319 • 320 • 326 • 327 • 329 • 332 • 333 • 334 • 335 • 336 • 337 • 339 • 340 • 342 • 344 • 345 • 346 • 347 • 352 • 353 • 355 • 356 • 357 • 359 • 362 • 363 • 370 • 371 • 376 • 383 • 384 • 385 • 387 • 389 • 390 • 404 • 462 • 463 • 490 • 526 • 554 • 604 • 707 • 708 • 709 • 710 • 711 • 712 • 714 • 715 • 716 • 717 • 718 • 719 • 999 |  |
| דיוויזיות חי"ר הרריות | 1 • 2 • 3 • 4 • 5 • 6 • 7 • 8 • 9 • 157 • 188 • סקי 1 |  |
| דיוויזיות חי"ר גרנדיר | 6 • 31 • 36 • 45 • 78 • 153 • 552 • 553 • 560 • 561 |  |
| דיוויזיות חי"ר פולקסגרנדיר | 6 • 9 • 12 • 16 • 18 • 19 • 22 • 26 • 31 • 36 •  46 • 47 • 61 • 62 • 167 • 183 • 211 • 212 • 246 • 256 • 257 • 272 • 276 • 277 • 320 • 326 • 337 • 340 • 347 • 352 • 363 • 462 • 553 • 560 • 561 • 564 • 565 • 566 • 568 • 570 • 571 • 572 • 573 • 574 • 575 • 577 • 578 • 579 • 580 • 581 • 582 • 583 • 586 • 587 • 588 • 708 |  |
| דיוויזיות חי"ר פאנצרגרנדיר | 3 • 10 • 15 • 16 • 18 • 20 • 25 • 29 • 60 • 90 • 233 • גרוסדויטשלנד |  |
| דיוויזיות שריון | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 116 • 178 • 232 • 233 • הולשטיין • טטרה • להר • פלדהרנהאלה • פלדהרנהאלה 2 • קורמארק • קלאוזביץ |  |
| דיוויזיות שריון מילואים | 155 • 179 • 233 |  |
| דיוויזיות שריון מוצנחות | 1 • 2 |  |
| דיוויזיות צנחנים | 1 • 2 • 3 • 4 • 5 • 6 • 7 • 8 • 9 • 10 |  |
| דיוויזיות יגר | 5 • 8 • 28 • 42 • 97 • 100 • 101 • 114 • 117 • 118 |  |
| דיוויזיות אבטחה | 52 • 203 • 207 • 213 • 221 • 286 • 390 |  |
| דיוויזיות השדה של הלופטוואפה | 3 • 4 • 6 • 7 • 9 • 10 • 12 • 13 • 16 • 20 • 21 |  |
| דיוויזיות פרשים | 1 |  |
| דיוויזיות נ"מ | 9 • 19 |  |
| דיוויזיות ארטילריה | 18 |  |
| דיוויזיות אימונים | 286 • 404 |  |
הדיוויזיה ה-267 (ורמאכט)

| --- | --- |

סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  חיל רגלים
 אירועים ותאריכים
 תקופת הפעילות:  26 באוגוסט 1939 – 13 באוגוסט 1944 (5 שנים)
 מלחמות:  מלחמת העולם השנייה
 פיקוד
 מפקדים:  ראו בהמשך
הדיוויזיה ה-267 (בגרמנית: 267. Infanterie-Division), הייתה דיוויזיה של הוורמכאט במהלך מלחמת העולם השנייה. היא כונתה דיוויזיית 'ראש סוס' בגלל סמלה, היא השתתפה בפלישה לצרפת ב-1940, ובמבצע ברברוסה ב-1941. הדיוויזיה כותרה והושמדה ביולי 1944.
היסטוריה

הדיוויזיה הוקמה ב-26 באוגוסט 1939 בהנובר. לאחר הגיוס היא הוצבה בקו זיגפריד על הגבול עם צרפת. היא נטלה חלק בפלישה לצרפת ב-1940, והתקדמה דרך בלגיה. ב-28 במאי 1940 חיילי הדיוויזיה ביצעו את הטבח באויניס; רגימנט הרגלים ה-487 השתמש באזרחים כמגנים אנושיים במהלך לחימה ליד הכפר אויניס בנור-פה דה קאלה, ואז ריכז וירה ב-80 אזרחים צרפתים מול בניין העירייה, כמו גם חיילים בריטים, צרפתים ומרוקאים שנתפסו. שהיו פצועים קשה מכדי לצעוד לעורף.   התקרית היא אחת מכמה פשעי מלחמה שביצע הוורמאכט במהלך המערכה ב-1940.
מיולי 1940 עד מאי 1941, היא הייתה אחראית על השמירה על חלק מחוף התעלה האנגלית. ביוני 1941 היא נטלה חלק במבצע ברברוסה, כחלק מקבוצת ארמיות מרכז. היא נותרה חלק מקבוצת הארמיות הזו עד שהיא כותרה והושמדה ביולי 1944. זמן קצר לאחר מכן היא פורקה רשמית.
מפקדים

ארנסט פסמן (26 באוגוסט 1939 - 1 ביוני 1941)
פרידריך-קרל פון ואכטר (1 ביוני 1941 - 10 בנובמבר 1941)
רוברט מרטינק (10 בנובמבר 1941 - 1 בינואר 1942)
קרל פישר (1 בינואר 1942 - 24 בינואר 1942)
פרידריך שטפן (24 בינואר 1942 - 26 בפברואר 1942)
קרל פישר (26 בפברואר 1942 - 31 במרץ 1942)
פרידריך שטפן (31 במרץ 1942 - 8 ביוני 1943)
אוטו דרשר (8 ביוני 1943 - 13 באוגוסט 1944)
ה'תקנ"ד

ה'תקנ"ד (5,554) ובקיצור תקנ"ד – היא שנה עברית  אשר החלה ביום א' בתשרי, אור ל-7 בספטמבר 1793, והסתיימה ביום כ"ט באלול, 24 בספטמבר 1794.
המולד של תשרי חל ביום חמישי, 22 שעות ו-917 חלקים. לפיכך זו שנה מסוג זחג. היא מעוברת, ואורכה 383 ימים.
זו שנה שלישית לשמיטה, ושנת 6 במחזור העיבור ה-293. תקופת ניסן שבשנה זו היא תחילת שנת 10 (סימנה ילאז) במחזור השמש ה-199.
שנה זו היא שנת 1,725 לחורבן הבית, ושנת 2,105 לשטרות.
אירועים

הספר כתר שם טוב, שמלקט לראשונה ממקורות שונים את דברי התורה שייוחסו לבעל שם טוב, יוצר תנועת החסידות, מודפס לראשונה.
ברק יוסלביץ' מקים גדוד פרשים יהודי מקרב קהילת ורשה, שנלחם נגד רוסיה במסגרת הצבא הפולני במהלך מרד קושצ'ושקו.
נולדו

רבי יהודה אסאד, אב בית דין בדונה-סרדהלי שבסלובקיה ומחבר ספר התשובות יהודה יעלה (נפטר בה'תרכ"ו)
הרב שמואל שטראשון, מגדולי רבני ליטא, מחבר חידושים על התלמוד הבבלי, ידוע בקיצור כ"הרש"ש" (נפטר בה'תרל"ב)
הרב יעקב ישראל טברסקי מצ'רקס, אדמו"ר חסידי ומגיד מישרים (נפטר בה'תרל"ו)
אד"ם הכהן, משורר ובלשן עברי, מראשי תנועת ההשכלה בליטא (נפטר בה'תרל"ט)
נפטרו

כ"ח בחשוון - הרב מולא אור שרגא, מקובל מהעיר יזד באיראן.
ד' בטבת - סרף בר (נפתלי הרץ סרף בר מֶדֶלסהיים), פרנס יהודי צרפתי, הפקיד הראשי לענייני יהודים באלזס.
י"ח באדר ב' - רבי אלכסנדר זיסקינד מהוראדנא, רב, מקובל בעל יסוד ושורש העבודה (נולד בה'תצ"ט).
י"ב בניסן - רבי מנחם מנדל, מגיד מישרים בבאר, מבני חבורתו הראשונים של הבעל שם טוב
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
החזית העממית (צרפת)

| --- | --- |
 מדינה:  צרפת
 מנהיגים:  לאון בלום, מוריס תורז, מרסל דיאה
 תקופת הפעילות:  1935–1938 (כ־3 שנים) 
 אידאולוגיות:  אנטי-פאשיזם, סוציאליזם דמוקרטי, סוציאל-דמוקרטיה, ליברליזם חברתי, קומוניזם
 נוצרה מתוך:  הקרטל של השמאל
 מטה:  פריז 
 מיקום במפה הפוליטית:  שמאל
 צבעים רשמיים:  אדום
 
יום הבסטיליה 1936. על בימת הכבוד משמאל לימין: טרז בלום (רעיית ראש הממשלה), ראש הממשלה היהודי-סוציאליסטי לאון בלום, מנהיג המפלגה הקומוניסטית מוריס תורז, שר הפנים רוז'ה סלנגרו, השר מוריס ויולט ושר האווירייה פייר קוט
קבינט ממשלת החזית העממית, 1937. משמאל לימין: רנה ברונה (Rene Brunet),  שר המשפטים מרק רוקר, שר החינוך והתרבות ז'ן זאי, השר פול פור וראש הממשלה, לאון בלום
החזית העממית (בצרפתית: Front populaire) הייתה איחוד של מפלגות השמאל ואיגודי העובדים בצרפת שהתקיים מ-1936 ועד 1938. החזית נוצרה על מצע של מאבק משותף בפשיזם של תנועות הימין הקיצוני. החזית זכתה להצלחה בבחירות 1936 וזכתה לרוב בפרלמנט בזכותו הרכיבה, בין יוני 1936 ליוני 1937, את ממשלת צרפת בראשותו של לאון בלום, אחת הממשלות היציבות בתולדות הרפובליקה הצרפתית השלישית. החזית התפרקה עקב חילוקי דעות פנימיים בין הגופים שהרכיבו אותה ביחס לשאלה באלו גופים לתמוך, אם בכלל, במלחמת האזרחים בספרד ולאור סירובם של הקומוניסטים להצביע בעד הסכם מינכן, שנתמך על ידי חברות אחרות בחזית.
הרקע להקמת החזית

פרשת סטביסקי הייתה פרשיית שחיתות שלטונית שהתפוצצה בראשית 1934 וגרמה לאי-אמון ציבורי בממשלת המפלגה הרדיקלית של קאמי שוטאן (Camille Chautemps), ומחליפו (לאחר שאולץ להתפטר), אדואר דאלאדיה. העיתונות הימנית דיווחה כי מטרתו של ממשל דאלאדיה היא לקדם "דיקטטורה של השמאל" וב-6 בפברואר פרצה בכיכר הקונקורד בפריז הפגנת ענק של איחוד כל כוחות הימין הפרלמנטרי והחוץ-פרלמנטרי בהן אקסיון פראנסז, הפטריוטים הצעירים (Jeunesses Patriotes) וצלב האש הפשיסטים כמו גם חוגים מלוכניים. המפגינים ביקשו לחצות את נהר הסן ולצעוד לעבר ארמון בורבון, משכן האספה הלאומית. כוחות המשטרה שהגנו על הגישה לארמון, ירו לעבר המון המפגינים ופיזרו אותם, חלק מהמפגינים הנסוגים החלו בפרעות אלימות ברחובות המובילים לארמון האליזה, שם התנגשו עם פלוגות של המפלגה הקומוניסטית של צרפת וניהלו קרבות רחוב. בסוף היום נמנו 16 הרוגים וכ-2,000 פצועים. ב-9 בפברואר התפטר דאלאדיה ובמקומו התגבשה ממשלת הצלה לאומית שמרנית בראשותו של גסטון דומרג (Gaston Doumergue) שמטרתה המוצהרת הייתה הרגעת הרוחות ומניעת התדרדרות למלחמת אזרחים. בתגובה להקמת ממשלת מרכז-ימין זו, פרצו הפגנות מצד השמאל, שהביע חשש של השתלטות ימנית-פשיסטית אנטי-רפובליקנית על צרפת בחסות הממשלה החדשה.
הסכנה מפני מהפכה פשיסטית אנטי-רפובליקאית והתבססותם של משטרים סמכותניים באירופה (כגון מוסוליני באיטליה והיטלר בגרמניה) הובילה את ראשי המפלגה הקומוניסטית (PCF) ו"הסקציה הצרפתית של אינטרנציונל העובדים" (SFIO; לימים המפלגה הסוציאליסטית הצרפתית) לזנוח את המאבק שלהם כנגד הסוציאל-דמוקרטיה ולחפש שיתוף פעולה עם המפלגה הרדיקלית המרכזית יותר. מוריס תורז, ראש המפלגה הקומוניסטית קרא ליצירת חזית משותפת כנגד "הסכנה החומה" כבר ב-1934 במאמר בל'הומניטה. אולם באותה עת ביקשה המפלגה הרדיקלית, שנהנתה עדיין מרוב בפרלמנט ליצור ברית עם הימין המתון בדמות הברית הרפובליקאית הדמוקרטית (Alliance républicaine démocratique; ARD) עמה ישבה בקואליציה משותפת של "ממשלת פיוס" בין נובמבר 1934 למאי 1935. המצב השתנה לקראת הבחירות ב-1936, בו התברר כי מנהיג הברית הרפובליקאית דמוקרטית, פייר אטיין פלנדן, אינו מעוניין עוד בברית עם הרדיקלים, דבר שפתח את האפשרות לחיבור הרדיקלים לסוציאליסטים ולקומוניסטים, יחד עם תמיכה של גופים חוץ-פרלמנטריים, בהם איגודים מקצועיים והליגה הצרפתית לזכויות האדם.
סוף דרכה של החזית

בלום נאלץ לנקוט במדיניות נייטרלית ביחס למלחמת האזרחים בספרד בשל כמה סיבות, ובהן הרצון להימנע מסכסוך עם שותפיו הקואליציוניים מן המפלגה הרדיקלית והשמאל העצמאי, שהתנגדו להתערבות במלחמה, תוך גרימת קרע בלתי ניתן לאיחוי בין המחנות הפוליטיים בצרפת. מנגד, המפלגה הקומוניסטית הצרפתית והקרמלין הפעילו לחץ רב על בלום וממשלתו להיכנס למלחמה ולתמוך ברפובליקאים בספרד. מתח קשה זה, כתוספת לקשיים שבפניהם עמד בלום ביישום מדיניותו נוכח הקשיים הפוליטיים מצד הסנאט, שנשלט על ידי הכוחות השמרניים, הביא אותו להתפטר ביוני 1937. ההתפטרות בישרה את תחילת סופה של ממשלת החזית העממית. לאחר התפטרות בלום שב קמי שוטאן (שהתפטר בבושת פנים מכהונתו ב-1934 בעקבות פרשת סטביסקי) לכהן כראש ממשלה.
החזית התפרקה ב-1938. שוטאן פיטר את השרים מן המפלגה הסוציאליסטית, הדבר איפשר לחזית לשתף פעולה עם ממשל נוויל צ'מברלין בבריטניה ולחתור להסכם שיסיים את תוקפנות גרמניה הנאצית בצ'כוסלובקיה. לאחר שהושג הסכם מינכן סירבו הקומוניסטים להצביע בעדו והוצגו על ידי הממשלה כ"מחרחרי מלחמה". בתגובה, פרצו שביתות ענק במשק, שהונהגו על ידי האיגודים המקצועיים הקומוניסטיים. השביתות דוכאו ביד חזקה על ידי הממשלה הצרה, שהתססה כעת על המפלגה הרדיקלית לבדה.
הערות שוליים

↑  שאול פרידלנדר, גרמניה הנאצית והיהודים: שנות הרדיפות, 1939-1933; תרגמה מאנגלית עתליה זילבר; ספרית אפקים, הוצאת עם עובד, תל אביב 1997; עמ' 254
↑  שאול פרידלנדר, גרמניה הנאצית והיהודים: שנות הרדיפות, 1939-1933; תרגמה מאנגלית עתליה זילבר; ספרית אפקים, הוצאת עם עובד, תל אביב 1997; עמ' 255
| --- | --- |
בקרת זהויות :  GND: 4544651-9  VIAF: 143420111   WorldCat (עם VIAF): 143420111 
תוצאות בחירות מאי 1936. PCF - קומוניסטים; SFIO - המפלגה הסוציאליסטית הצרפתית. ורוד - המפלגה הרדיקלית ומפלגות השמאל העצמאי. תכלת - ימין מתון. כחול - ימין קיצוני (המפלגה העממית הצרפתית)
כרזה שפרסמו כוחות הימין נגד החזית העממית, המציגה את ראשיה כבובות של מוסקבה
הדיוויזיה ה-25 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  דיוויזיית חיל רגלים
 אירועים ותאריכים
 תקופת הפעילות:  1 באפריל 1936 – 8 במאי 1945 (9 שנים)
 מלחמות:  מלחמת העולם השנייה
 פיקוד
 מפקדים
הדיוויזיה ה-25 (בגרמנית: 25. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה בפלישה לפולין, במערכה על צרפת, בקרבות שונים בחזית המזרחית, ולאחר מכן הוסבה לדיוויזיית הפאנצרגרנדיר ה-25, והושמדה במבצע בגרטיון. הדיוויזיה הוקמה מחדש, ולחמה בחזית המערבית ובכלל זה במבצע נורדווינד.
היסטוריה > הדיוויזיה הממונעת ה-25

הדיוויזיה הוקמה ב-1 באפריל 1936 בלודוויגסבורג לצורך כיבוש חבל הריין, והועמדה תחת פיקוד הוברט שאלר-קלידה, שהוחלף ב-6 באוקטובר 1936 על ידי כריסטיאן הנזן. במהלך המערכה בפולין הייתה הדיוויזיה חלק מהקורפוס ה-9 במסגרת הארמייה הראשונה בחזית המערבית. במהלך המערכה על צרפת לחמה הדיוויזיה כחלק מהקורפוס ה-18 במסגרת הארמייה התשיעית, ובנובמבר 1940 הוסבה הדיוויזיה לדיוויזיה ממונעת. במהלך מבצע ברברוסה לחמה הדיוויזיה כחלק מהקורפוס הממונע ה-3 במסגרת ארמיית הפאנצר הראשונה, והשתתפה בקרב אומן ובקרב קייב. בספטמבר 1941 הועברה הדיוויזיה תחת פיקוד ארמיית הפאנצר השנייה, ובמהלך הקרב על מוסקבה לחמה הדיוויזיה כחלק מקורפוס הפאנצר ה-48. במהלך שנת 1942 לחמה הדיוויזיה בגזרה המרכזית במסגרת ארמיית הפאנצר השנייה, כחלק מקורפוס הפאנצר ה-47 והקורפוס ה-53 לסירוגין.
היסטוריה > דיוויזיית הפאנצרגרנדיר ה-25

ב-23 ביולי 1943 שונה שמה של הדיוויזיה לדיוויזיית הפאנצרגרנדיר ה-25. הדיוויזיה לחמה בתחילה כחלק מארמיית הפאנצר השנייה, ולאחר מכן כחלק מהארמייה הרביעית. במהלך מבצע בגרטיון לחמה הדיוויזיה כחלק מהקורפוס ה-27 במסגרת הארמייה הרביעית, וביולי 1944 הושמדה הדיוויזיה על יד מינסק.
בסתיו 1944 הוקמה הדיוויזיה מחדש, על בסיס חטיבת הפאנצר ה-107, והועמדה תחת פיקוד הקורפוס ה-13 במסגרת הארמייה הראשונה. בינואר 1945 לחמה הדיוויזיה במבצע נורדווינד, ובפברואר הועברה הדיוויזיה תחת פיקוד קורפוס הפאנצר אס אס ה-11 במסגרת הארמייה התשיעית. באפריל השתתפה הדיוויזיה בקרב על ברלין, ולאחר מכן נמלטו שרידי הדיוויזיה מערבה ונכנעו לבעלות הברית המערביות.
מפקדים

| שם | כהונה | הערה |
| --- | --- | --- |
| הוברט שאלר-קלידה | 1 באוקטובר 1934 - 6 באוקטובר 1936 | הדיוויזיה הממונעת ה-25 |
| כריסטיאן הנזן | 6 באוקטובר 1936 - 16 באוקטובר 1939 | הדיוויזיה הממונעת ה-25 |
| אריך-היינריך קלסנר | 16 באוקטובר 1939 - 15 בינואר 1942 | הדיוויזיה הממונעת ה-25 |
| זיגפריד הנריצי | 15 בינואר 1942 - 4 בפברואר 1942 | הדיוויזיה הממונעת ה-25 |
| אנטון גרסר | 4 בפברואר 1942 - 23 ביולי 1943 | הדיוויזיה הממונעת ה-25 |
| אנטון גרסר | 23 ביולי 1943 - 5 בנובמבר 1943 | דיוויזיית הפאנצרגרנדיר ה-25 |
| פריץ בניקה | 5 בנובמבר 1943 - 4 במרץ 1944 | דיוויזיית הפאנצרגרנדיר ה-25 |
| פאול שירמן | 4 במרץ 1944 - יולי 1944 | דיוויזיית הפאנצרגרנדיר ה-25 |
| פאול שירמן | אוקטובר 1944 - 10 בפברואר 1944 | דיוויזיית הפאנצרגרנדיר ה-25 |
| גאורג שולצה | 10 בפברואר 1944 - 8 במאי 1945 | דיוויזיית הפאנצרגרנדיר ה-25 |
ה'תקנ"ח

ה'תקנ"ח (5,558) ובקיצור תקנ"ח – היא שנה עברית  אשר החלה ביום א' בתשרי, אור ל-21 בספטמבר 1797, והסתיימה ביום כ"ט באלול, 10 בספטמבר 1798.
המולד של תשרי חל ביום חמישי, 11 שעות ו-607 חלקים. לפיכך זו שנה מסוג השא. איננה מעוברת, ואורכה 355 ימים.
זו שנת שמיטה, ושנת 10 במחזור העיבור ה-293. תקופת ניסן שבשנה זו היא תחילת שנת 14 (סימנה ידלוז) במחזור השמש ה-199.
שנה זו היא שנת 1,729 לחורבן הבית, ושנת 2,109 לשטרות.
אירועים

מסעו של רבי נחמן מברסלב לארץ ישראל.
יצא לאור לראשונה קדושת לוי, ספרו של רבי לוי יצחק מברדיצ'ב, מספרי היסוד של תנועת החסידות.
נולדו

הרב יהודה אלקלעי, רב בסרביה וממבשרי הציונות (נפטר בד' בתשרי ה'תרל"ט).
כ"ט באדר – רבי יעקב אטלינגר, רבה של אלטונה וממנהיגי האורתודוקסיה הגרמנית, מחבר "ערוך לנר" ושו"ת "בנין ציון". (נפטר בכ"ה בכסלו ה'תרל"ב).
יג בסיוון – בצלאל שטרן, מורה ומחנך מאנשי תנועת ההשכלה בגליציה ובאימפריה הרוסית, מנהל בית הספר העברי הראשון באודסה. (נפטר בי"ב באב ה'תרי"ג).
נפטרו

י"ט בתשרי – רבי אליהו מווילנה (הגאון מווילנא), פוסק ומקובל יהודי-ליטאי, וממנהיגי ההתנגדות לחסידות. לא שימש במשרת רבנות, ובכל זאת התקבל ביהדות ליטא כסמכות עליונה כמעט בתקופת האחרונים. (נולד בט"ו בניסן ה'ת"ף)
י"א בחשון – רבי מנחם נחום מצ'רנוביל, בעל המאור עיניים, מייסד שושלת חסידות צ'רנוביל, ואבי חסידות טולנא, חסידות סקווירא, חסידות רחמסטריווקא ועוד.
לוח שנה > מאפייני לוח השנה

שנה מסוג השא, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
ה'תקנ"ט

ה'תקנ"ט (5,559) ובקיצור תקנ"ט – היא שנה עברית  אשר החלה ביום א' בתשרי, אור ל-11 בספטמבר 1798, והסתיימה ביום כ"ט באלול, 29 בספטמבר 1799.
המולד של תשרי חל ביום שני, 20 שעות ו-403 חלקים. לפיכך זו שנה מסוג גכז. היא מעוברת, ואורכה 384 ימים.
זו שנה ראשונה לשמיטה, ושנת 11 במחזור העיבור ה-293. תקופת ניסן שבשנה זו היא תחילת שנת 15 (סימנה טויזא) במחזור השמש ה-199.
שנה זו היא שנת 1,730 לחורבן הבית, ושנת 2,110 לשטרות.
אירועים

י"ט בכסלו - רבי שניאור זלמן מלאדי משוחרר מהכלא הרוסי, מאז ידוע יום זה בקרב חסידי חב"ד כחג הגאולה
י"ד באדר א' - אל עריש נופלת בידי נפוליאון
י"ט באדר א' - נפוליאון כובש את עזה
ל' באדר א' - נפוליאון כובש את יפו
י"א בניסן - מסע נפוליון בארץ ישראל: "הקרב מול הר תבור" מסתיים בניצחונו נפוליאון על העות'מאנים
ט"ו באייר - לאחר 54 ימי מצור על עכו, נפוליון נסוג ממנה מבלי לכבוש אותה
י"א בסיוון - פורים אורבינו, לזכר מאורע בו ניצלו יהודי אורבינו מקלגסי הצרפתים.
ט"ו בסיוון -  פורים סיינה, יחידות לוחמים מהפכנים מצרפת ובראשם גנרל שניידר כובשים את סיינה, מטילים מס כבד, בוזזים את בתי היהודים ומאיימים לשרוף את כל הגטו. הנסיך מציל את הגטו ומחזיר ליהודים את כספם. אותו יום נקבע צום בבוקר ופורים לאחר הצהריים.
נולדו

הרב יצחק מאיר אלתר, האדמו"ר הראשון לחסידות גור ובעל חידושי הרי"ם (נפטר בה'תרכ"ו)
נפטרו

ה' באייר – רבי ישעיה פיק ברלין, פוסק ואב בית דין, ומחבר הגהות על תלמוד בבלי.
ט"ז באייר - דניאל איציג, מראשי הקהילה היהודית בברלין, בנקאי ויהודי חצר
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ה'תקנ"ב

ה'תקנ"ב (5,552) ובקיצור תקנ"ב – היא שנה עברית  אשר החלה ביום א' בתשרי, אור ל-29 בספטמבר 1791, והסתיימה ביום כ"ט באלול, 16 בספטמבר 1792.
המולד של תשרי חל ביום רביעי, 5 שעות ו-245 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה ראשונה לשמיטה, ושנת 4 במחזור העיבור ה-293. תקופת ניסן שבשנה זו היא תחילת שנת 8 (סימנה חיהז) במחזור השמש ה-199.
שנה זו היא שנת 1,723 לחורבן הבית, ושנת 2,103 לשטרות.
אירועים

משה שפירא מקים את דפוס סלוויטא.
י"ט בכסלו - מגילת הזכויות של אזרחי ארצות הברית נכנסת לתוקף עם אישורה של וירג'יניה.
נולדו

כ"ג באייר - ג'יימס מאיר רוטשילד, בנקאי צרפתי ובן למשפחת רוטשילד (נפטר ב-ה'תרכ"ט).
נפטרו

ח' בתשרי - ר' ברוך, אביו של ר' שניאור זלמן מלאדי, האדמו"ר הזקן ומייסד חסידות חב"ד.
י' באייר - רבי יוסף תאומים, מחבר "פרי מגדים" על ה"שולחן ערוך"
כ"ב בתמוז - ר' שלמה מקרלין, האדמו"ר מקרלין (נהרג מיריות קוזאקים)
י"ב בסיוון - רבי דוד פארדו פרשן ספרות חז"ל, פוסק ומשורר
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הונדה (אורקני)

| --- | --- |

 נתונים גאוגרפיים
 מיקום:  האוקיינוס האטלנטי 
 קואורדינטות:  58°51′15″N 2°58′39″W﻿ / ﻿58.8542°N 2.9775°W﻿ / 58.8542; -2.9775
 שטח:  1 קילומטר רבוע
 נתונים מדיניים
 מדינה:  הממלכה המאוחדת 
 אוכלוסייה:  0
 אזור זמן:  UTC+0
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני הונדה(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני הונדה
 
הכביש המקשר בין בוריי והונדה. מבט מבוריי.
הונדה (באנגלית: Hunda) הוא אי בלתי מיושב באיי אורקני בצפון סקוטלנד שבממלכה המאוחדת. שטח האי כ-1 קמ"ר וגובהו המקסימלי 42 מטרים.
האי הוא אחד מהאיים המקיפים את אגן סקפה פלו. בשנת 1941 במסגרת תוכנית מכשולי צ'רצ'יל להגן על האגן האסטרטגי, נבנתה סוללה המקשרת את האי לאיים בוריי ומיינלנד. מחצבה בשטח האי שימשה את בוני המכשולים.
מקור שמו של האי בנורדית, במילה Hunðey שמשמעה "אי הכלבים", וזאת מאחר שהויקינגים השתמשו באי כבסיס לפשיטותיהם על הממלכות הפיקטיות של סקוטלנד. האי היה בשליטה ויקינגית עד שנת 1231
האי משמש כאתר קינון לציפורי ים רבות, וכיום שטחיו משמשים כשטחי מרעה לצאן (כבשים ועיזים).
הוסה, מלך ברניקיה

הוסה (באנגלית: Hussa; נפטר בשנת 592 לערך) היה מלך ממלכת ברניקיה בצפונה של אנגליה, משנת 585 ועד פטירתו.
פרטים מועטים בלבד ידועים אודות קורות חייו ושנות מלכותו של הוסה. ההיסטוריונים סבורים כי הוסה היה אחד משנים עשר בניו של אידה, וכי עלה לשלטון לאחר מותם של אחיו, גלאפה, אדה, אתלריק ותאודוריק אשר מלכו לפניו. ואולם ישנם היסטוריונים הסבורים כי הוסה לא היה בנו של אידה אלא קרוב משפחה.
במהלך תקופת שלטונו תקפו את הממלכה קואליציה של כוחות רגדים וברטונים אשר צרו על בירתו וכמעט הביאו לגירוש האנגלים מהאזור. מחלוקת בין כוחות הקואליציה אשר הביאה להרצחו של אוריין, מלך רגד בידי בן בריתו מורקאנט, בשנת 590 לערך, הביאה לסיום המצור להצלתה של ממלכת ברניקיה.
החלפת משתנה

החלפת משתנה היא הליך מתמטי בו מוחלף חלק מביטוי מתמטי נתון (בכלל זאת, אחד מהמשתנים המאפיינים בעיה מסוימת) במשתנה עזר אשר לא הופיע בתיאור הבעיה המקורית. לאחר ביצוע הליך זה, מתקבל ביטוי מתמטי חדש, שקול אל הקודם, התלוי במשתנה המוחלף המאפיין את אותה הבעיה. משמעות הדבר היא כי פתרון הבעיה בצורתה החדשה זהה לפתרון אשר היה מתקבל אלמלא היה נעשה שימוש בהליך זה. לרוב, להחלפת משתנה אין משמעות מתמטית משום שהיא איננה משנה את משמעות הביטויים בהם היא מעורבת, אלא את דרך הצגתם.
לעיתים, מוביל הליך זה לקבלת ביטוי "נוח יותר" על ידי קיצורו או על ידי שינוי המבנה שלו. לפיכך, החלפת משתנה היא שיטה נפוצה לפישוטן של בעיות רבות מתחומים שונים, ביניהם פתרון משוואות (אלגבריות, דיפרנציאליות או אינטגרליות), חישוב אינטגרלים וגבולות ועוד.
כללים הנוגעים להחלפת משתנה

בחישובים מסוימים, בפרט בחשבון אינפיניטסימלי, ישנה חשיבות לא רק למשתנה בו עוסקת הבעיה אלא גם לנתונים נוספים לגביו, כגון הדיפרנציאל שלו או ערך מסוים אליו הוא שואף. במקרים כאלו, בעת ביצוע החלפת המשתנה, יש לעדכן את הנתונים הרלוונטיים. כך, למשל, בעת החלפת משתנה באינטגרל מסוים מתעדכנים גבולות האינטגרציה והדיפרנציאל.
דוגמאות לשימוש בהחלפת משתנה

פתרון משוואה ממעלה שלישית או משוואה ממעלה רביעית במקרה הכללי דורש שימוש במספר החלפות משתנה. ראו את הערכים משוואה ממעלה שלישית ומשוואה ממעלה רביעית להרחבה.
במקרה הפרטי של משוואה ממעלה רביעית מהצורה  \ ax^{4}+bx^{2}+c=0 (משוואה זו נקראת לעיתים "משוואה דו-ריבועית") ניתן להחליף את המשתנה הריבועי באחר, נניח  \ t, ולקבל משוואה ריבועית  \ at^{2}+bt+c=0. באופן דומה ניתן להכליל שיטה זו לפתרון משוואות מהצורה  \ ax^{2n}+bx^{n}+c=0 על ידי ביצוע החלפה  \ x^{n}=t שתניב אף היא משוואה ריבועית.
אחת מהשיטות לחישוב אינטגרלים היא שיטת ההצבה בה מחליפים את משתנה האינטגרציה. ראו את הערך שיטות למציאת אינטגרלים לא מסוימים להרחבה.
את המשוואה  \ -e^{2x}-5e^{x}+6=0 ניתן לפתור על ידי סימון  \ e^{x}=t ופתירת המשוואה הריבועית  \ -t^{2}-5t+6=0. לאחר פתירת המשוואה הריבועית מתקבלים הפתרונות  \ t_{1}=-6,t_{2}=1. כיוון שמתקיים  \ e^{x}=t וכיוון שפונקציה מעריכית היא חיובית בכל תחום ממשי של הגדרתה, הפתרון  \ t=e^{x}=-6, נפסל עבור x ממשי (אין שום x ממשי עבורו שוויון זה מתקיים). מהפתרון השני מתקבל  \ t=e^{x}=1\Rightarrow x=0. ניתן לראות כי לסימון  \ e^{x}=t אין משמעות מתמטית משום שניתן היה לפתור את המשוואה באותה הדרך עבור המשתנה  \ e^{x} גם מבלי לסמנו באות אחרת, כך שהיתרון בשינוי הסימון הוא בעיקר פישוט הכתיבה.
ראו גם

אלגברה בסיסית
שיטות אינטגרציה
התמרת קואורדינטות